Anxiety (שיר של דואצ'י)

"**Anxiety**" (בעברית: "**[[חרדה|חֲרָדָה]]**") הוא סינגל של הראפרית והזמרת האמריקאית דואצ'י. השיר יצא במקור בערוץ היוטיוב האישי שלה ב-10 בנובמבר 2019, ונכלל מאוחר יותר כגרסה מחודשת במיקסטייפ *[[Alligator Bites Never Heal|Alligator Bites Never Heal (Extended)]]* משנת 2025. לאחר שהשיר זכה לפופולריות מחודשת ברשת החברתית טיקטוק בראשית שנת 2025, הוקלט מחדש ושוחרר רשמית לשירותי הסטרימינג ב-4 במרץ 2025, דרך הלייבלים טופ דואוג אנטרטיינמנט וקפיטול רקורדס.

השיר מתאפיין בסגנון ארט פופ ונמשך 4:09 דקות. הוא דוגם באופן בולט את הלהיט הבינלאומי "Somebody That I Used to Know" של גוטייה וקימברה משנת 2011, אשר עצמו מבוסס על היצירה "Seville" של הגיטריסט הברזילאי לואיז בונפה משנת 1967.

הסינגל הפך להצלחה עולמית: בארצות הברית הגיע למקום התשיעי במצעד בילבורד הוט 100, והיווה את להיטה הראשון של דואצ'י שנכנס לעשירייה הפותחת. מחוץ לארצות הברית כבש השיר את פסגות המצעדים באוסטרליה, יוון, לטביה, ניו זילנד' שווייץ וישראל, והגיע לעשירייה הפותחת במצעד הגלובלי של בילבורד גלובל 200 ובמדינות רבות נוספות.

## רקע והוצאה
דואצ'י כתבה והקליטה את השיר לראשונה בשנת 2019 במסגרת סשני העבודה על המיקסטייפ הראשון שלה, *[[Coven Music Sessions]]*. ב-10 בנובמבר 2019 פרסמה גרסת דמו של השיר בערוץ היוטיוב שלה. בשנת 2023 יצא שיר בשם "Anxiety" של הראפר האמריקאי סליפי האלו, שכלל שימוש בפזמון של הדמו של דואצ'י. בתחילת 2025 הפך הדמו המקורי של דואצ'י לוויראלי בטיקטוק, מה שהוביל לדרישה נרחבת לשחרורו הרשמי. ב-4 במרץ 2025 יצאה הגרסה הרשמית עם קולות מוקלטים מחדש.

## הלחנה והרכב מוזיקלי
השיר משלב שירה וראפ בקווים מלודיים לא שגרתיים. מבקרי מוזיקה ציינו את השימוש בריתמוס "משובש" כבעל תרומה משמעותית לאופי המיוחד של השיר. בשיר משולבים יסודות פופ, ראפ ומוזיקה קלאסית, והוא מתאפיין במעברים דינמיים בין ראפ לשירה מלודית.

## הערכה ביקורתית
השיר קיבל בדרך כלל ביקורות מעורבות עד שליליות ממבקרי מוזיקה. מגזין *[[Paste]]* דירג אותו כשיר ה-16 הגרוע ביותר לשנת 2025.** *[[Clash]]* תיארו את השיר ככזה ש"פורץ גבולות" ומכיל שירה נשמתית, טקסטים כנים וזרימה חזקה. *HotNewHipHop* שיבחו את המעבר בין שירה לראפ והגדירו את השיר כהוכחה ליכולת הרב-תחומית של דואצ'י. רולינג סטון ציינו אותו כאחד משירי השנה עד לאמצע 2025, וכינו אותו "עדות לכוחה היצירתי של דואצ'י". בילבורד דירגו אותו במקום ה-22 ברשימת "השירים הטובים של 2025 עד כה", ותיארו אותו כאחד השירים הנועזים ביותר של השנה.

השיר נתפס כשיר אישי העוסק בחרדה ובמאבקי זהות פנימיים, מה שהעניק לו תהודה רחבה בקרב צעירים. הצלחתו נחשבת לאחת הדוגמאות הבולטות ליכולת של טיקטוק להחיות מחדש שירים ישנים ולהפוך אותם ללהיטים עולמיים.

### רשימות סוף שנה

## הצלחה מסחרית
בארצות הברית נכנס השיר למקום ה-13 בבילבורד הוט 100 והתקדם בשבוע שלאחר מכן למקום ה-10. בבריטניה נכנס למקום הרביעי במצעד הסינגלים הבריטי, ובהמשך הגיע לשיאו במקום השלישי. בצרפת הגיע למקום השביעי והיה לסינגל הראפ הנשי הראשון מאז "Paint the Town Red" של דוג'ה קאט שנכנס לעשירייה הפותחת. במדינות נוספות, בהן ישראל, מקסיקו, לטביה וניו זילנד – הגיע השיר למקום הראשון במצעדים המקומיים. השיר זכה לתואר פלטינה וזהב במספר מדינות, בהן ארצות הברית, אוסטרליה, צרפת, פולין, איטליה, שווייץ, ספרד ופורטוגל.

## וידאו קליפ
ב-18 באפריל 2025 יצא הקליפ הרשמי בבימויו של ג'יימס מאקל. הקליפ כולל רפרנסים ישירים לקליפ המקורי של "Somebody That I Used to Know" וגוטייה וקימברה אף הופיעו בו בהופעת אורח.

בקליפ שולבו דימויים דרמטיים ובהם צוותי SWAT, שריפות ואף פיל – כמטאפורות למצבי לחץ וחרדה.

## שימוש במדיה
השיר שימש בחומרי שיווק לסרט "יעד סופי: קשר דם".

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2025
קטגוריה:שירים באנגלית
קטגוריה:שירים על חרדה
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת טופ דואוג אנטרטיינמט
קטגוריה:סינגלים בהוצאת קפיטול רקורדס